Cu bolidul de zeci de mii de euro la bac. Banii sau cartea? Îți spune vloggerul Selly.
Selly nu a mai apărut pe vlog, ci direct la proba la matematică. Idolul adolescenţilor a venit la examen cu o maşină de 70 de mii de euro. La doar 19 ani, vloggerul Selly are peste 2 milioane de urmăritori şi venituri de peste un milion de euro.
Andrei Şelaru este unul dintre cei mai de succes influenceri din ţară. Astăzi, în schimb, a fost unul dintre cei peste 150.000 de liceeni care au dat proba de profil la Bacalaureat.Selly s-a remarcat printre elevii Colegiului Naţional Fraţii Buzeşti din Craiova. A venit să susţină proba la matematică la volanul unui bolid de peste 70 de mii de euro. Şi aşa cum era de aşteptat, s-a îmbrăcat ca după ultima modă.Chiar dacă nu a reuşit să îşi parcheze maşina din prima, ne-a spus că a venit relaxat şi cu dorinţa de a obţine o notă cât mai mare. A avut şi un avantaj: mama, profesoară de matematică.Selly, candidat la Bacalaureat: Staţi aşa că eu cu vloggurile ştiu. Cu parcatul….Trecători: Aoleu!…Să nu o pui pe vlog pe asta, diseară.Selly, candidat la Bacalaureat: eu aşa o parchez acasă.Reporter: Cât de mult te-ai pregătit pentru Bacalaureat?Selly: Mai mult decât ar fi trebuit să mă pregătesc pentru că a fost pandemia asta şi, vă daţi seama, stând în casă n-am putut să ignor şi m-am pregătit.(…)Reporter: E important ce ştii sau câţi bani ai?Selly: E important ce ştii, doar că şcoala românească ignoră foarte multe lucruri de interes şi te învaţă foarte multe lucruri inutile.